**ЎЗБЕКИСТОН РЕСПУЛИКАСИ**

**ОЛИЙ ВА ЎРТА МАХСУС ТАЪЛИМ ВАЗИРЛИГИ**

**САМАРҚАНД ДАВЛАТ УНИВЕРСИТЕТИ**

|  |  |  |  |  |
| --- | --- | --- | --- | --- |
| |  |  |  | | --- | --- | --- | | **«КЕЛИШИЛГАН»**  Ўзбекистон Республикаси  Олий ва ўрта махсус таълим  вазири И.У.Маджидов  \_\_\_\_\_\_\_\_\_\_\_\_\_\_\_\_\_\_\_\_\_\_\_  «\_\_\_» \_\_\_\_\_\_\_\_\_\_\_ 2018 й. |  | **«ТАСДИҚЛАЙМАН»**  Самарқанд давлат университети ректори Р.И.Халмурадов  \_\_\_\_\_\_\_\_\_\_\_\_\_\_\_\_\_\_\_\_\_\_\_  «\_\_\_» \_\_\_\_\_\_\_\_\_\_\_ 2018 й. | |  |

**ЧЕТ ТИЛИ (ИНГЛИЗ, НЕМИС, ФРАНСУЗ, АРАБ)**

**ФАНИДАН МАГИСТРАТУРАГА КИРИШ СИНОВЛАРИ**

**ДАСТУРИ ВА**

**БАҲОЛАШ МЕЗОНИ**

**САМАРҚАНД-2018**

**Чет тили (инглиз, немис, франсуз, араб) фанидан**

**дастур ва баҳолаш мезонлари**

Тузувчи: М.Йўлдошев СамДУ роман герман тиллари кафедраси мудири, ф.ф.н., доцент.

Тақризчи: Атаева Г.М. СамДУ инглиз тили кафедраси мудири, ф.ф.н., доцент.

**Кириш**

Кадрлар тайёрлаш Миллий дастурида белгиланган вазифаларни амалга ошириш, юқори малакали етук мутахасисларга бўлган эҳтиёжни қондириш мақсадида, магистратурага қабул Ўзбекистон Республикаси Президентининг 2018 йил 4 июндаги “2018-2019 ўқув йилида Ўзбекитстон Республикасининг олий таълим муассасаларига ўқишга қабул қилиш тўғрисида”ги ПҚ-3769 сон қарори ҳамда Ўзбекистон Республикаси Вазирлар Маҳкамасининг 2017 йил 20 июндаги 393-сон [қарорига 2-илова “](http://lex.uz/pages/getpage.aspx?lact_id=3244181)[Олий таълим муассасаларининг магистратурасига ўқишга қабул қилиш тартиби тўғрисида](http://lex.uz/pages/getpage.aspx?lact_id=3244181) [Низом”](http://lex.uz/pages/getpage.aspx?lact_id=3244181)асосида амалга оширилади.

Мазкур намунавий дастур Ўзбекистон Республикаси олий таълим муассасаларининг нофилологик таълим йўналишларини муваффақиятли тамомлаб, ўз мутахассислиги бўйича магистратурага ўқишга кирувчилар учун мўлжалланган. Намунавий дастур магистратурага кирувчиларнинг чет тили бўйича асосий нутқ фаолият турлари бўйича билимларини синовдан ўтказишга қаратилган.

Олий таълим тизимида чет тилини ўқитиш нофилологик таълим йўналишлари учун Давлат таълим стандартлари талабларига мос равишда чет тилини мукаммал эгаллаган мутахассис кадрлар тайёрлашнинг муҳим таркибий қисмларидан бири ҳисобланади. Мазкур намунавий дастур доирасида синов топширувчи талабгорлар ўрганилаётган тилнинг муайян дастурлар асосидаги орфографик, орфоэпик, грамматик, лексик ва стилистик нормаларини эгаллашлари, уларнинг барча нутқ фаолияти турларида ёзма ва оғзаки шаклда тўғри қўллай олишлари талаб этилади.

**Чет тили бўйича талабгорларнинг билим, кўникма ва малакаларига қўйиладиган талаблар**

Магистратурага кирувчи талабгорлар чет тили бўйича бакалавриат таълим йўналишида эгалланган қуйидаги билим, кўникма ва малакаларга эга бўлишлари керак:

* чет тилининг морфологик тузилиши ва товуш тизими;
* чет тилининг меъёрий грамматика асослари, мулоқотнинг оғзаки ва ёзма турлари;
* нутқнинг диалогик ва монологик шакллари ҳақида тасаввурга эга бўлиши;
* чет тилининг замонавий ҳолати тавсифи, ёзув, орфография, пунктуация, лексик-грамматик туркумлар масалалари;
* чет тилининг тил грамматик ва синтактик хусусиятлари, содда ва қўшма гаплар;
* чет тилида сўзловчи шахсларнинг кенг тарқалган кундалик ва касбий вазиятларда сўзлаган нутқини тушуна олиш ҳамда улардан ўзи учун зарур бўлган ахборотни олиш;
* турли жанрга оид матнларни чет тилидан она тилига ва она тилидан чет тилига оғзаки ва ёзма шаклларда таржима қилишни билиш ва улардан фойдалана олиш;
* чет тилида бошқа шахслар билан касбий ва маиший вазиятларда жонли мулоқот олиб бориш, маъруза қилиш;
* чет тили ва ўқитиш олиб борилаётган тилдаги маълумотларни қўллаб аннотация, реферат, маълумотлар тузиш;
* янги информацион технологиялардан касбга йўналтирилган мақсадларда фойдалана олиш кўникмаларига эга бўлиши керак.

**Нутқ фаолияти турлари бўйича талаблар**

**Гапириш**

Талабгор монологик нутқ доирасида ўрганилган мавзу бўйича чет тилида равон гапира олиши, муайян матн мазмунини гапириб бериши, диалогик нутқ доирасида кундалик, мутахассислик мавзуларида суҳбат олиб бориши, саволларга талаб даражасида жавоб бера олиши керак.

**Тинглаб тушуниш**

Талабгор чет тили материалига таянган ҳолда кундалик, мутахассислик мавзудаги, мамлакатшунослик ва ихтисослик бўйича монологик ва диалогик нутқни тушуна олиши керак.

**Ўқиб тушуниш**

Талабгор ўқишнинг барча турлари бўйича чет тилидаги кундалик, мутахассислик, ижтимоий-сиёсий ва илмий-оммабоп мавзудаги матнни ўқий олиши, тушуна олиши ҳамда амалиётда қўллай олиши керак.

**Ёзув**

Талабгор орфоэпик ва орфографик тил қоидаларига амал қилган ҳолда ўз фикрини ёзма баён қилиши, чет тили материаллари доирасида маълум бир матнни ёзма таржима қила олиши керак.

**Чет тили бўйича магистратурага кириш синовлари мавзулари ва уларнинг мазмуни**

* Оила ва жамият.
* Талабалик ҳаёти.
* Дўстлик. Энг яқин дўстим.
* Мулоқот ва унинг турлари. Телефон орқали мулоқот.
* Мутахассислик ва касбий фаолият.
* Тили ўрганилаётган мамлакат географияси, иқлим шароитлари.
* Тили ўрганилаётган мамлакат аҳолиси, давлат тузилиши.
* Ўзбекистон Республикасининг давлат тузилиши.
* Тили ўрганилаётган мамлакат шаҳарлари. Ўзбекистоннинг туристик шаҳарлари.
* Ўзбекистоннинг миллий байрамлари.
* Тили ўрганилаётган мамлакатнинг миллий байрамлари.
* Тили ўрганилаётган мамлакатнинг урф-одатлари, анъаналари.
* Ўзбекистон Республикасининг ва тили ўрганилаётган мамлакатнинг миллий рамзлари.
* Ўзбекистон ва тили ўрганилаётган мамлакатда адабиёт ва саньат.
* Ўзбекистон ва тили ўрганилаётган мамлакатда спорт.
* Ўзбекистон ва тили ўрганилаётган мамлакатда туризм.
* Ўзбекистон ва тили ўрганилаётган мамлакатларнинг миллий таомлари.
* Харид қилиш. Бозор ва супермаркет.
* Меҳмонхонага буюртма бериш ва унда яшаш.
* Экология ва саломатлик.
* Ўзбекистонда таълим тизими.
* Тили ўрганилаётган мамлакат таълим тизими.
* Жамиятда аёлларнинг тутган ўрни.
* Ўзбекистон ва тили ўрганилаётган мамлакат ўртасидаги маданий алоқалар.
* Бизнес коммуникацияси
* Бошқарув
* Мажлисларни олиб бориш
* Телефон орқали мулоқот
* Бизнесга оид хатларни ёзиш.

**Чет тили бўйича синов мазмунининг тузилиши ва баҳолаш мезонлари**

Чет тили фани бўйича талабгорнинг билим даражасини белгиловчи синов ўтказилади, баҳолаш мезони 0 баллдан 50 баллгачани ташкил қилади. Синов икки босқичдан иборат бўлиб, биринчи босқичда талабгор берилган мавзу бўйича эссе ёзади. Иккинчи босқичда эса берилган мавзу бўйича талабгор билан суҳбат ўтказилади. Бу босқичларга баллар қуйидагича тақсимланади:

|  |  |  |
| --- | --- | --- |
| **Босқичлар номи** | **Назорат шакли** | **Умумий максимал балл** |
| 1-босқич | Ёзма иш: берилган мавзу бўйича эссе | 0-20 балл |
| 2-босқич | Берилган мавзу бўйича суҳбат | 0-30 балл |
| Жами тўпланадиган балл | | 0-50 |

Халкаро тан олинган чет тилини билиш даражаси ҳақидаги сертификат Чет тили бўйича халқаро сертификат (TOEFL бўйича камида 58 ёки IELTS бўйича камида 5 балл, TestDaf (TDN3), CEFR бўйича камида В2) ёки Давлат тест маркази томонидан бериладиган Чет тилини билиш даражаси ҳақидаги В2 ёки С1 даражасидаги сертификат тақдим этганларга чет тилидан 50 балл қўйилади ва улар чет тилидан кириш синовида иштирок этмайди.

Адабиётлар руйхати

1. Ismailov A.A., Fyodorov V.A. Home study book (Zero Level, Elementary level). - Tashkent, 2008.
2. Ismailov A.A., Fyodorov V.A. English for market economy. - Tashkent, 2008.
3. Shiach Don. How to write essay. – Oxford, 2009/
4. Hewings M. Advanced Grammar in use. - Cambridge, 1998.
5. Slobodkina N.A., Abduraimova B., Rustamova Z., Tukhlieva G. Practical Enlish grammar. - Tashkent, 2011.
6. Аловуддинова Х., Ражабова Д., Қамбарова Н., Икромов Т. English for ICL and ESP Learners. - Tashkent, 2012.
7. Бақоева М., Муратова Э., Очилова М. Инглиз адабиёти. - Т., 2010.
8. История зарубежной литературы второй половины ХХ века: учебник. Яценко В.М. Издание: 2-е. – М.: Флинта: Наука, 2012.
9. Алиқулова Д.А. Француз тили дарслиги. Тошкент, 1999 й.
10. Ҳасанова Д.Г., ва бошқалар. Француз тили дарслиги. - Тошкент, 1997 й.
11. Тошев З. Немис тили. - Тошкент, 1997 й.
12. Жуманиязов О. Немис тили дарслиги. Гуманитар факультетлар учун. - Тошкент, 1997 й.

СамДУ роман-герман тиллари

кафедраси мудири, ф.ф.н., доц. М.Йўлдошев

СамДУ инглиз тили

кафедраси мудири, ф.ф.н., доц. Атаева Г.М.